



PREDLOG
									(EVA 2026-2440-0039)

Na podlagi drugega odstavka 17. in tretjega odstavka 18. člena Zakona o spodbujanju rabe obnovljivih virov energije (Uradni list RS, št. 112/25) Vlada Republike Slovenije izdaja


[bookmark: _Hlk137804917]Uredbo
[bookmark: _Hlk222477862][bookmark: _Hlk222904219]o prispevkih za spodbujanje proizvodnje energije iz obnovljivih virov 

[bookmark: _Hlk222921867]I. SPLOŠNE DOLOČBE

[bookmark: _Hlk158038104][bookmark: _Hlk222903701][bookmark: _Hlk189657003][bookmark: _Hlk158038628]1. člen
(vsebina)

(1) Ta uredba določa metodologijo obračuna in višino prispevkov za spodbujanje proizvodnje energije iz obnovljivih virov energije, ki jih plačujejo končni odjemalci električne energije, zemeljskega plina in toplote iz omrežja ter končni odjemalci trdnih, tekočih in plinastih goriv.
(2) Uredba določa tudi merila za določitev energetsko intenzivnih podjetij glede razvrstitve po glavnih dejavnostih, ki imajo veliko elektrointenzivnost in v katerih so podjetja izpostavljena mednarodni trgovini, pri čemer ne gre za podjetja v težavah, ter način določanja in delež znižanja prispevka za spodbujanje proizvodnje energije iz obnovljivih virov v skladu s pravili za državne pomoči za področje energije.
[bookmark: _Hlk222904119]2. člen
(pomen izrazov)

Izrazi, uporabljeni v tej uredbi, pomenijo:
-        bruto dodana vrednost pomeni bruto dodano vrednost končnega odjemalca električne energije v stroških faktorjev, ki je enaka bruto dodani vrednosti po tržnih cenah, zmanjšani za posredne davke in povečani za subvencije. Bruto dodana vrednost v stroških faktorjev se lahko izračuna kot:
a)    prihodki od prodaje, povečani za kapitalizirano proizvodnjo in druge prihodke iz poslovanja, povečani ali zmanjšani glede na spremembo zalog, zmanjšani za nabavo blaga in storitev, zmanjšani zaradi plačil drugih davkov na proizvode, ki so povezani s prihodki od prodaje, a niso odbitni, ter zmanjšani za druge dajatve in davke, povezane s proizvodnjo, ali
b)    bruto poslovni presežek, povečan za stroške za zaposlene.
Prihodki in odhodki, ki so v računovodskih izkazih končnega odjemalca električne energije prikazani kot finančni ali izredni, so izvzeti iz bruto dodane vrednosti;
-        elektrointenzivnost je odstotni delež povprečja stroškov končnega odjemalca električne energije v zadnjih treh letih za porabo električne energije na vseh prevzemno-predajnih mestih, ki izpolnjujejo pogoje za uvrstitev na seznam upravičencev do znižanega prispevka po tej uredbi, od povprečja bruto dodane vrednosti v zadnjih treh letih za končnega odjemalca električne energije. Če gre za končnega odjemalca električne energije, ki posluje manj kot eno leto, se v prvem letu poslovanja uporabijo projekcije podatkov, za drugo leto podatki za preteklo leto poslovanja, za tretje leto pa se uporabi povprečje podatkov za prvo in drugo leto poslovanja;
-        stroški končnega odjemalca električne energije za porabo električne energije pomenijo strošek porabljene električne energije na vseh prevzemno-predajnih mestih v posameznem letu, ki izpolnjujejo pogoje za uvrstitev na seznam upravičencev do znižanega prispevka po tej uredbi, izračunanega z uporabo predpostavljene cene električne energije v posameznem letu;
-        predpostavljena cena električne energije je povprečna drobnoprodajna cena električne energije za končne odjemalce električne energije s podobno ravnjo porabe električne energije, ki vključuje stroške prispevkov za spodbujanje proizvodnje energije iz obnovljivih virov energije.


3. člen
(zavezanci za plačilo prispevkov)

(1) Zavezanci za plačilo prispevkov za spodbujanje proizvodnje energije iz obnovljivih virov energije so končni odjemalci električne energije in končni odjemalci trdnih, tekočih, plinastih fosilnih goriv ali daljinske toplote za končno rabo.
(2) Končni odjemalci električne energije za vsako prevzemno-predajno mesto plačajo prispevek za spodbujanje proizvodnje energije iz obnovljivih virov energije. 
(3) Končni odjemalci trdnih, tekočih, plinastih fosilnih goriv ali daljinske toplote pri njihovem nakupu plačajo prispevek za spodbujanje proizvodnje energije iz obnovljivih virov energije. 

[bookmark: _Hlk222922616]II. PRISPEVEK ZA SPODBUJANJE PROIZVODNJE ENERGIJE IZ OBNOVLJIVIH VIROV

[bookmark: _Hlk222494295]4. člen
(višina prispevka)

[bookmark: _Hlk222908955](1) Višina prispevka za spodbujanje energije iz obnovljivih virov za električno energijo, zemeljski plin in toploto iz omrežja ter trdna, tekoča in plinasta goriva znaša 0,0037 eurov na kilovatno uro (kWh). Višina prispevka je za goriva, ki se ne prodajajo po enotah, izraženih v kWh, preračunana na prodajno enoto za posamezno vrsto energije, določeno v spodnji tabeli:

	 
	Prispevek v eurih na prodajno enoto energenta
	Prodajna enota

	KOEL
	0,0370
	€/l

	Kurilno olje
	0,0408
	€/kg

	Bencin
	0,0340
	€/l

	Dizel
	0,0370
	€/l

	Kerozin
	0,0341
	€/l

	Avtoplin
	0,0473
	€/kg

	UNP
	0,0473
	€/kg




(2) Za lignit, premog in koks se prispevek na prodajno enoto goriva izračuna tako, da se vrednost prispevka, ki je določen v prejšnjem odstavku na kWh pomnoži s kurilno vrednostjo energenta v MJ, ki je deklarirana pri prodaji, in deli s faktorjem 3,6 MJ/kWh. Prispevek na ta način izračunajo dobavitelji goriva.

[bookmark: _Hlk222494842]5. člen
(davki)

Vrednosti prispevkov iz prejšnjega člena ne vključujejo davka na dodano vrednost.

6. člen
(obračunavanje prispevka)

(1) Operaterji ali dobavitelji za račun operaterja zaračunavajo prispevek končnim odjemalcem na računih za omrežnino za električno energijo in zemeljski plin, dobavitelji zaračunavajo prispevek končnim odjemalcem na računih za toploto iz distribucijskega omrežja ter druga plinasta, tekoča in trdna goriva. Količine prispevka se za električno energijo obračunajo po skupnih količinah obračunane omrežnine v kWh.
(2) Operaterji in dobavitelji centru za podpore mesečno poročajo o obračunanih količinah, obračunanih prispevkih, prejetih plačilih prispevkov in izvedenih nakazilih. Oseba, ki prejme prispevek skupaj s plačilom računa, ga takoj in brezplačno prenese v korist centra za podpore. Dobavitelji fosilnih trdnih, tekočih in plinastih goriv in toplote prenesejo prispevek mesečno na podlagi prodaje v korist centra za podpore.
(3) Podatke o trošarinskih zavezancih, ki so plačniki prispevka, pridobi center za podpore pri Finančni upravi Republike Slovenije. Center za podpore mora Finančni upravi Republike Slovenije predložiti seznam oseb in natančno določiti, katere podatke zahteva.
(4) Podrobnejši postopek poročanja in zbiranja sredstev po tem členu določi center za podpore v navodilu, ki ga objavi na svoji spletni strani.


[bookmark: _Hlk223097034]III. ZNIŽANJE PRISPEVKA ZA ELEKTROENERGETSKO INTENZIVNA PODJETJA

[bookmark: _Hlk222908085][bookmark: _Hlk222909353]7. člen
(višina prispevka za elektroenergetsko intenzivna podjetja)

[bookmark: _Hlk222921203]Višina prispevka za spodbujanje energije iz obnovljivih virov za električno energijo za elektroenergetsko intenzivna podjetja, ki so na seznamu upravičencev do znižanega prispevka, je 0,00185 eurov na kilovatno uro (kWh).

8. člen
(merila za določitev elektroenergetsko intenzivnih podjetij)

Do znižanega prispevka so upravičeni končni odjemalci električne energije, ki izpolnjujejo naslednje pogoje:
· po glavni dejavnosti so razvrščeni v eno izmed dejavnosti, navedenih v Prilogi 1 te uredbe;
· [bookmark: _Hlk223003579]njihova elektrointenzivnost presega 5 %;
· njihov povprečni letni odjem električne energije na posameznem odjemnem mestu v zadnjih treh koledarskih letih presega 1 GWh;
· izvajajo ukrepe iz energetskega pregleda na podlagi zakona, ki ureja učinkovito rabo energije, katerih povračilna doba ne presega treh let in katerih investicijski stroški so sorazmerni; 
· izpolnjujejo enega od pogojev iz druge ali tretje alineje prvega odstavka 18. člena Zakona o spodbujanju rabe obnovljivih virov energije (Uradni list RS, št. 112/25);
· niso družbe v težavah kot so določene v zakonu, ki ureja državno pomoč za reševanje in prestrukturiranje gospodarskih družb v težavah;
· nimajo neizterjanega ali neporavnanega dolga na podlagi sklepa Evropske komisije o razglasitvi prejete pomoči za nezakonito ali nezdružljivo z notranjim trgom;
· so uvrščeni na seznam upravičencev do znižanega prispevka pri centru za podpore iz 9. člena te uredbe.

                                                                                                                                                                                                          
9. člen
(seznam upravičencev do znižanega prispevka)

(1) Center za podpore vzpostavi seznam končnih odjemalcev električne energije, ki so upravičeni do znižanega prispevka za spodbujanje energije iz obnovljivih virov (v nadaljnjem besedilu: seznam upravičencev), ki je javno dostopen na spletnih straneh centra za podpore. Seznam upravičencev vsebuje podatke o imenu in sedežu upravičenca, oznaki, naslovu in številki merilnega mesta upravičenca, za katerega se določa višina prispevka iz 7. člena te uredbe.
(2) Končni odjemalec električne energije pošlje prijavo za uvrstitev na seznam upravičencev na obrazcu iz Priloge 2, ki je sestavni del te uredbe. Center za podpore preveri izpolnjevanje pogojev iz 8. člena te uredbe in o upravičenosti do znižanega prispevka odloči v upravnem postopku. V odločbi določi obdobje upravičenosti in prevzemno-predajna mesta, za katera se znižanje prizna.
(3) Končni odjemalci električne energije, ki so uvrščeni na seznam upravičencev, centru za podpore vsako leto najpozneje do 1. aprila pošljejo novo vlogo na obrazcu iz Priloge 2 te uredbe, s katero izkazujejo izpolnjevanje pogojev iz prejšnjega člena, sicer jih center za podpore črta s seznama upravičencev in to sporoči pristojnemu operaterju, ki začne končnemu odjemalcu električne energije obračunavati prispevek v skladu z 4. členom te uredbe.
(4) Če center za podpore ugotovi, da je bil končni odjemalec električne energije neupravičeno deležen znižanega prispevka, v upravnem postopku z odločbo določi obdobje neupravičenega znižanja, višino premalo plačanega prispevka ter obveznost in rok njegovega plačila. Pri končnem odjemalcu, pri katerem je bila elektrointenzivnost izračunana na podlagi projekcije poslovanja, center za podpore upravičenost do znižanega prispevka preveri na podlagi dejanskih podatkov o poslovanju, ki jih centru za podpore posreduje operater. Če obveznost ni poravnana v določenem roku, center za podpore zagotovi izterjavo na podlagi izvršljive odločbe.
[bookmark: _Hlk226452028](5) Podrobnejši način oddaje prijave, postopek poročanja in zbiranja sredstev po tem členu določi center za podpore v navodilu iz četrtega odstavka 6. člena te uredbe.

IV. NADZOR

[bookmark: _Hlk223599093]10. člen
(nadzor)

(1) Nadzor nad izvajanjem te uredbe izvaja inšpektorat, pristojen za energetiko.
(2) Agencija izvaja nadzor nad znižanjem prispevka za energetsko intenzivna podjetja. Če Agencija za energijo ugotovi, da upravičenec ne izpolnjuje pogojev za dodelitev državne pomoči, o tem nemudoma obvesti center za podpore, ki zagotovi izterjavo premalo plačanega prispevka.

V. PREHODNA IN KONČNA DOLOČBA

11. člen
(začasno znižanje prispevka)

V obdobju od 1. 1. 2027 do vključno 30. 4. 2027 znaša prispevek za spodbujanje energije iz obnovljivih virov za energente KOEL, kurilno olje, UNP, daljinsko toploto in zemeljski plin 0,00099 eura na kWh. V tem obdobju je višina prispevka za te energente, ki se ne prodajajo po enotah, izraženih v kWh, preračunana na prodajno enoto za posamezno vrsto energije, določeno v spodnji tabeli:

	 
	Prispevek v eurih na prodajno enoto energenta
	Prodajna enota

	KOEL
	0,0099
	€/l

	Kurilno olje
	0,0109
	€/kg

	UNP
	0,0127
	€/l




12. člen
(upravičenost do znižanja prispevka za energetsko intenzivna podjetja)

(1) Vstopna merila za upravičenost do znižanja prispevka za energetsko intenzivna podjetja iz 8. člena te uredbe se uporabljajo za uveljavljanje znižanja prispevka od leta 2026 dalje. 
(2) Ne glede na tretji odstavek 9. člena se znižanje prispevka za leto 2026 lahko uveljavlja najpozneje do 1. februarja 2027. 
(3) Poračun za pretekle mesece se izvede v skladu z navodilom iz četrtega odstavka 6. člena te uredbe.

13. člen
(prenehanje uporabe)

Z uveljavitvijo te uredbe se preneha uporabljati Uredba o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije (Uradni list RS, št. 184/21, 84/22, 86/22, 112/22, 66/23, 73/23, 116/23, 44/24, 52/24, 71/24, 96/24, 9/25, 82/25 in 112/25 – ZSROVE-1).
[bookmark: _Hlk223599930]
14. člen
(začetek veljavnosti)

Ta uredba začne veljati 1. januarja 2027.
Št. 
Ljubljana,  
EVA 2026-2440-0039

[bookmark: _Hlk223079964]Vlada Republike Slovenije
                                                                                                                   Janez Janša
                                                                                                                                       Predsednik
[bookmark: _Hlk223598231]Priloga 1: Seznam glavnih dejavnosti končnih odjemalcev električne energije, ki so lahko upravičeni do znižanega prispevka za spodbujanje energije iz obnovljivih virov
a) [bookmark: _Hlk223598307]Sektorji, v katerih je tveganje[footnoteRef:1] precejšnje  [1:   Tveganje selitve dejavnosti iz EU na lokacije z manj ambiciozno okoljsko zakonodajo, ki je predvsem pogojeno z elektrointenzivnostjo sektorja in njegovo odprtostjo za mednarodno trgovino.] 

	Oznaka NACE
	Poimenovanje

	0510
	Pridobivanje črnega premoga

	0620
	Pridobivanje zemeljskega plina

	0710
	Pridobivanje železove rude

	0729
	Pridobivanje rud drugih neželeznih kovin

	0811
	Pridobivanje kamna

	0891
	Pridobivanje mineralov za kemikalije in gnojila

	0893
	Pridobivanje soli

	0899
	Pridobivanje drugih rudnin in kamnin

	1020
	Predelava in konzerviranje rib, rakov in mehkužcev

	1031
	Predelava in konzerviranje krompirja

	1032
	Proizvodnja sadnih in zelenjavnih sokov

	1039
	Druga predelava in konzerviranje sadja in zelenjave

	1041
	Proizvodnja olja in maščob

	1062
	Proizvodnja škroba in škrobnih izdelkov

	1081
	Proizvodnja sladkorja

	1086
	Proizvodnja homogeniziranih in dietetičnih živil

	1104
	Proizvodnja aromatiziranih vin iz grozdja

	1106
	Proizvodnja slada

	1310
	Priprava in predenje tekstilnih vlaken

	1320
	Tkanje tekstilij

	1330
	Dodelava tekstilij

	1391
	Proizvodnja pletenih in kvačkanih materialov

	1393
	Proizvodnja preprog

	1394
	Proizvodnja vrvi, vrvic in mrež

	1395
	Proizvodnja netkanih tekstilij in izdelkov iz njih, razen oblačil

	1396
	Proizvodnja tehničnega in industrijskega tekstila

	1411
	Proizvodnja usnjenih oblačil

	1431
	Proizvodnja nogavic

	1511
	Strojenje in dodelava usnja in krzna

	1610
	Žaganje, skobljanje in impregniranje lesa

	1621
	Proizvodnja furnirja in plošč na osnovi lesa

	1622
	Proizvodnja sestavljenega parketa

	1629
	Proizvodnja drugih izdelkov iz lesa, plute, slame in protja

	1711
	Proizvodnja vlaknin

	1712
	Proizvodnja papirja in kartona

	1722
	Proizvodnja gospodinjskih, higienskih in toaletnih potrebščin iz papirja

	1724
	Proizvodnja tapet

	1920
	Proizvodnja naftnih derivatov

	2011
	Proizvodnja tehničnih plinov

	2012
	Proizvodnja barvil in pigmentov

	2013
	Proizvodnja drugih anorganskih osnovnih kemikalij

	2014
	Proizvodnja drugih organskih osnovnih kemikalij

	2015
	Proizvodnja gnojil in dušikovih spojin

	2016
	Proizvodnja plastičnih mas v primarni obliki

	2017
	Proizvodnja sintetičnega kavčuka v primarni obliki

	2059
	Proizvodnja drugih kemičnih izdelkov

	2060
	Proizvodnja umetnih vlaken

	2110
	Proizvodnja farmacevtskih surovin

	2211
	Proizvodnja in obnavljanje gumijastih plaščev in zračnic za vozila

	2219
	Proizvodnja drugih izdelkov iz gume

	2221
	Proizvodnja plošč, folij, cevi in profilov iz plastičnih mas

	2222
	Proizvodnja embalaže iz plastičnih mas

	2229
	Proizvodnja drugih izdelkov iz plastičnih mas

	2311
	Proizvodnja ravnega stekla

	2312
	Oblikovanje in obdelava ravnega stekla

	2313
	Proizvodnja votlega stekla

	2314
	Proizvodnja steklenih vlaken

	2319
	Proizvodnja in oblikovanje drugih vrst stekla ter tehničnih steklenih izdelkov

	2320
	Proizvodnja ognjevzdržne keramike

	2331
	Proizvodnja keramičnih ploščic in oblog

	2342
	Proizvodnja sanitarne keramike

	2343
	Proizvodnja izolatorjev in izolacijskih elementov iz keramike

	2344
	Proizvodnja druge tehnične keramike

	2349
	Proizvodnja drugih keramičnih izdelkov

	2351
	Proizvodnja cementa

	2391
	Proizvodnja brusilnih sredstev

	2399
	Proizvodnja drugih nekovinskih mineralnih izdelkov

	2410
	Proizvodnja surovega železa, jekla, ferozlitin

	2420
	Proizvodnja jeklenih cevi, votlih profilov in fitingov

	2431
	Hladno vlečenje profilov

	2432
	Hladno valjanje traku

	2434
	Hladno vlečenje žice

	2442
	Proizvodnja aluminija

	2443
	Proizvodnja svinca, cinka in kositra

	2444
	Proizvodnja bakra

	2445
	Proizvodnja drugih neželeznih kovin

	2446
	Proizvodnja jedrskega goriva

	2451
	Litje železa

	2550
	Kovanje, stiskanje, vtiskovanje in valjanje kovin; prašna metalurgija

	2561
	Površinska obdelava in prekrivanje kovin

	2571
	Proizvodnja rezil in jedilnega pribora

	2593
	Proizvodnja izdelkov iz žice, verig in vzmeti

	2594
	Proizvodnja vijačnega materiala, vezi

	2611
	Proizvodnja elektronskih komponent

	2720
	Proizvodnja baterij in akumulatorjev

	2731
	Proizvodnja kablov iz optičnih vlaken

	2732
	Proizvodnja drugih električnih kablov in žic

	2790
	Proizvodnja drugih električnih naprav

	2815
	Proizvodnja ležajev, zobnikov in elementov za mehanski prenos energije

	3091
	Proizvodnja motornih koles

	3099
	Proizvodnja vprežnih in drugih vozil










b) Sektorji, v katerih obstaja tveganje[footnoteRef:2]  [2:   Tveganje selitve dejavnosti iz EU na lokacije z manj ambiciozno okoljsko zakonodajo, ki je predvsem pogojeno z elektrointenzivnostjo sektorja in njegovo odprtostjo za mednarodno trgovino.] 

	Oznaka NACE
	Poimenovanje

	1011
	Proizvodnja mesa, razen perutninskega

	1012
	Proizvodnja perutninskega mesa

	1042
	Proizvodnja margarine in podobnih jedilnih maščob

	1051
	Mlekarstvo in sirarstvo

	1061
	Mlinarstvo

	1072
	Proizvodnja prepečenca in piškotov; proizvodnja trajnega peciva in slaščic

	1073
	Proizvodnja testenin

	1082
	Proizvodnja kakava, čokolade in sladkornih izdelkov

	1085
	Proizvodnja pripravljenih jedi in obrokov

	1089
	Proizvodnja drugih prehrambenih izdelkov, drugje nerazvrščenih

	1091
	Proizvodnja krmi

	1092
	Proizvodnja hrane za hišne živali

	1107
	Proizvodnja brezalkoholnih pijač, mineralnih in drugih stekleničenih vod

	1723
	Proizvodnja pisarniških potrebščin iz papirja

	1729
	Proizvodnja drugih izdelkov iz papirja in kartona

	2051
	Proizvodnja razstreliv

	2052
	Proizvodnja sredstev za lepljenje

	2332
	Proizvodnja strešnikov, opeke in drugih gradbenih izdelkov iz žgane gline

	2352
	Proizvodnja apna in mavca

	2365
	Proizvodnja izdelkov iz vlaknatega cementa

	2452
	Litje jekla

	2453
	Litje lahkih kovin

	2591
	Proizvodnja jeklenih bobnov, sodov in podobnih posod

	2592
	Proizvodnja lahke kovinske embalaže

	2932
	Proizvodnja drugih delov in opreme za motorna vozila

Priloga 2: Obrazec za uvrstitev končnega odjemalca električne energije na seznam upravičencev do znižanega prispevka za spodbujanje energije iz obnovljivih virov energije 
 
	I. Splošni podatki 

	 Podjetje: 
	
	

	 Naslov:  
	
	

	 Davčna številka: 
	
	

	 Glavna dejavnost in šifra: 
	
	

	 Oseba za stike:  
	
	

	 E-naslov:  
	
	

	 Telefon:  
	
	

	  
 II. Vrsta vloge (ustrezno označiti z X) 
  

	 
	Prva prijava za uvrstitev na seznam  
Sporočilo o izpolnjevanju pogojev za upravičenost do znižanega prispevka za leto _____________ 

	 
 
	

	III. Izpolnjevanje pogojev 

	Porabniška skupina: 
	N-1 
(lani) 
	N-2 (predlani) 
	N-3 (pred tremi leti) 
	Povprečje zadnjih treh let 

	 
I_____  
	
	
	
	

	Predpostavljena cena (EUR) 
	 
	 
	 
	 

	Poraba elektrike (MWh) 
	 
	 
	 
	 

	Stroški za porabo električne energije (EUR) 
	 
	 
	 
	(A) 

	
	
	
	
	 

	Bruto dodana vrednost (EUR) 
	 
	 
	 
	(B) 

	
	
	
	
	 

	Elektrointenzivnost 
 
 
	C = (A/B) x 100 %[footnoteRef:3]  [3:  Vrednosti od A do C se zaokrožujejo na eno decimalno mesto natančno. 
 
 ] 

	Izpolnjevanje pogojev iz 18. člena ZSROVE-1 

	1. Izvajanje ukrepov, priporočenih v energetskem pregledu, katerih povračilna doba ne presega treh let in katerih investicijski stroški so sorazmerni
	DA / NE 

	 Vrsta družbe po predpisih s področja gospodarskih družb 
	VELIKA / SREDNJA / MALA 

	Energetski pregled 
Datum zadnjega izvedenega energetskega pregleda    
	DA / NE 

	
	DD. MM. LLLL: 

	2. Sistemi upravljanja ali proizvodnja energije iz obnovljivih virov 
	DA / NE 

	Sistem upravljanja z energijo v skladu s standardom SIST EN ISO 50001 
Datum zadnje izvedbe 
	DA / NE 

	
	DD. MM. LLLL: 

	Sistem upravljanja z okoljem v skladu s standardom SIST EN ISO 14001 
Datum zadnje izvedbe minimalnega pregleda v skladu s prilogo A, točko A.3, standard SIST ISO 50002 
	DA / NE 

	
	DD. MM. LLLL: 

	Proizvodnja energije iz obnovljivih virov: 
	DA / NE 

	– 	naprava v lasti vlagatelja  
	DA / NE 

	– 	tip naprave: 

	– 	moč/kW 		 

	– 	lokacija: 

	Morebitne dodatne informacije glede izvajanja ukrepov energetskih pregledov, izvajanja sistema upravljanja z energijo, sistema upravljanja z okoljem ali proizvodnje energije iz obnovljivih virov (dodajanje strani po potrebi): 

	IV. Prijava prevzemno-predajnih mest[footnoteRef:4] za uvrstitev na seznam upravičencev do znižanega prispevka (s pripadajočimi merilnimi mesti), kjer povprečni odjem električne energije za zadnja tri leta presega vrednost 1GWh/leto  [4:  V primeru združevanja več prevzemno-predajnih mest na isti lokaciji mora obstajati podlaga v soglasju za priključitev, kar mora na zahtevo centra za podpore potrditi pristojni operater.   ] 


	
	Oznaka prevzemno-predajnega mesta: 

	  
	Datum prijave 
	Enotni identifikator 
	Oznaka merilnega mesta 
	Naslov merilnega mesta 
	Davčna št. plačnika 
	Ime plačnika 
	Naslov plačnika 

	1 
	  
	  
	  
	  
	  
	  
	  

	2 
	  
	  
	  
	  
	  
	  
	  

	3 
	  
	  
	  
	  
	  
	  
	  

	4 
	  
	  
	  
	  
	  
	  
	  

	5 
	  
	  
	  
	  
	  
	  
	  

	*[footnoteRef:5] Komentar prijavitelja:  [5:  V primeru večjega števila prevzemno-predajnih in merilnih mest se izpolnijo potrebne dodatne strani tega obrazca. V primeru združevanja je treba v polje komentar navesti, katera merilna mesta sodijo skupaj v eno prevzemno-predajno mesto. Če podjetje še ne obratuje več kot tri leta, je to treba sporočiti v komentarju, z navedbo začetka obratovanja. 
 
 ] 


	 
	Žig 
	Izjavljam: 
 
· da nismo podjetje v težavah, kot je to določeno v zakonu, ki  ureja pomoč za reševanje in prestrukturiranje gospodarskih  družb v težavah, 
 
· da nimamo neizterjanega ali neporavnanega dolga na podlagi sklepa Evropske komisije o razglasitvi prejete pomoči za  nezakonito in nezdružljivo z notranjim trgom, 
 
in potrjujem resničnost poslanih podatkov. 

	Kraj in datum: 
 
	
	Ime in priimek ter podpis zakonitega zastopnika: 
 
 


 








OBRAZLOŽITEV ČLENOV:

K 1. členu
S tem členom se določa predmet urejanja te uredbe, ki podrobneje opredeljuje vrednosti prispevkov za spodbujanje proizvodnje energije iz obnovljivih virov ter način njihovega izvajanja. Z uveljavitvijo Zakona o spodbujanju rabe obnovljivih virov energije (ZSROVE-1) je bila dotedanja uredba, ki je urejala prispevke za zagotavljanje podpor proizvodnji energije iz obnovljivih virov energije in soproizvodnje z visokim izkoristkom, razveljavljena. Hkrati pa je zakon zaradi zagotavljanja pravne kontinuitete določil, da se prispevki na podlagi dotedanje uredbe zbirajo vse do 31. decembra 2026.

Nova uredba o prispevkih mora biti sprejeta nekaj mesecev pred začetkom njene dejanske veljavnosti im uporabe. Tak časovni zamik je potreben zaradi zagotavljanja nemotenega prehodnega obdobja, v katerem se morajo operaterji tehnično in informacijsko prilagoditi novim pravilom obračunavanja prispevkov. Ustrezna časovna rezerva omogoča prilagoditev informacijskih sistemov, obračunskih modelov in drugih operativnih postopkov, kar je nujno za pravilno in pravočasno izvajanje uredbe v praksi.

Zaradi zagotavljanja nemotenega prehodnega obdobja za informacijsko prilagoditev na nov način pobiranja prispevka ter hkratnega zagotavljanja nemotenega poslovanja energetsko intenzivnih podjetij, za katera je treba že v letu 2026 v skladu s pravili Evropske unije o državnih pomočeh posodobiti merila za upravičenost do znižanja prispevka, ta uredba posebej ureja zbiranje prispevkov in znižanje prispevka za energetsko intenzivna podjetja v letu 2026 ter od leta 2027 dalje.
V letu 2026 se prispevek še naprej zbira po sistemu, določenem z Uredbo o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije (Uradni list RS, št. 184/21, 84/22, 86/22, 112/22, 66/23, 73/23, 116/23, 44/24, 52/24, 71/24, 96/24, 9/25, 82/25 in 112/25 – ZSROVE-1). 
Uredba poleg tega ureja tudi sistem znižanja prispevka za elektro-intenzivna podjetja. Pravila glede tega znižanja je treba uskladiti z novimi pravili na področju državnih pomoči Evropske unije, tj. s smernicami Guidelines on State aid for climate, environmental protection and energy (CEEAG), ki določajo pogoje za dodeljevanje takšnih razbremenitev podjetjem z visoko porabo električne energije. Zaradi obveznosti uskladitve s temi pravili je treba določbe, ki se nanašajo na znižanje prispevka za elektro-intenzivna podjetja, začeti uporabljati prej kot preostali del uredbe, in sicer že od 1. aprila 2026.

Nov sistem pobiranja prispevka po tej uredbi se začne uporabljati 1. januarja 2027. Ne glede na začetek uporabe te uredbe se za energetsko intenzivna podjetja izpolnjevanje meril za upravičenost do znižanja prispevka ugotavlja za celotno koledarsko leto 2026. Tako ugotovljena upravičenost se uporablja od 1. aprila 2026 dalje, saj odločbe, izdane po dosedanjih predpisih, veljajo do 31. marca 2026. Takšna ureditev omogoča pravočasno prilagoditev nacionalne ureditve evropskim pravilom državnih pomoči ter hkrati zagotavlja pravno in operativno kontinuiteto pri obračunavanju prispevkov v prehodnem obdobju do začetka polne uporabe nove uredbe.

K 2. členu
Člen določa pomen izrazov, ki predstavljajo osnovo za izračun elektro-intenzivnosti podjetij za namene uveljavljanja znižanja prispevka. Z določitvijo enotnih definicij se zagotavlja jasna uporaba uredbe ter primerljiv način izračuna elektro-intenzivnosti med podjetji. Opredelitve temeljijo na metodologiji in pravilih Evropske unije na področju državnih pomoči, zlasti na smernicah Guidelines on State aid for climate, environmental protection and energy (CEEAG), kar zagotavlja skladnost nacionalne ureditve s pravili EU.

K 3. členu
Člen določa zavezance za plačilo prispevka v skladu s 17. členom Zakona o spodbujanju rabe obnovljivih virov energije (ZSROVE-1). 

K 4. členu
Prispevek za spodbujanje proizvodnje energije iz obnovljivih virov se končnim odjemalcem obračunava glede na količino dobavljene energije v kilovatnih urah (kWh). Člen določa višino prispevka za spodbujanje rabe energije iz obnovljivih virov energije, ki je izražena na enoto porabljene energije v kWh. Ker se nekateri energenti na trgu ne prodajajo v enotah kilovatnih ur, člen določa tudi preračun prispevka na ustrezne prodajne enote posameznih energentov (npr. liter ali kilogram), kot so določene v tabeli. Takšna ureditev omogoča enotno in primerljivo obremenitev različnih vrst energentov ter zagotavlja praktično izvajanje obračunavanja prispevka.

[bookmark: _Hlk224563151]K 5. členu
Člen določa jasno razmejitev med višino prispevka kot dajatve za spodbujanje rabe obnovljivih virov energije in davčnimi obveznostmi, ki izhajajo iz sistema davka na dodano vrednost.
[bookmark: _Hlk224567329]K 6. členu
Ta člen določa način obračunavanja prispevka, ki ga izvajajo operaterji in dobavitelji, ter obveznost mesečnega nakazovanja zbranih sredstev centru za podpore. Nadalje določa, da bo center za podpore s podrobnejšim navodilom uredil postopek sporočanja podatkov s strani operaterjev in dobaviteljev ter način zbiranja teh sredstev.

K 7. členu
Člen določa višino znižanega prispevka za energetsko intenzivna podjetja. Člen se bo začel uporabljati skupaj z novim načinom obračunavanja prispevka, in sicer od 1. januarja 2027. Do začetka uporabe novega sistema obračunavanja se bo znižanje prispevka še naprej izvajalo po dosedanjem sistemu, kot je določen v obstoječi Uredbi o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije (Uradni list RS, št. 184/21, 84/22, 86/22, 112/22, 66/23, 73/23, 116/23, 44/24, 52/24, 71/24, 96/24, 9/25, 82/25 in 112/25 – ZSROVE-1), s čimer se zagotavlja nemoten prehod na novo ureditev.
[bookmark: _Hlk224568171]K 8. členu
Člen določa merila za opredelitev energetsko intenzivnih podjetij, ki so upravičena do znižanja prispevka. Pri tem so merila oblikovana v skladu s pravili Evropske unije na področju državnih pomoči, tj. s smernicami Guidelines on State aid for climate, environmental protection and energy (CEEAG). Namen določbe je zagotoviti, da se status energetsko intenzivnega podjetja ugotavlja na pregleden in enoten način ter da je nacionalna ureditev skladna z evropskimi pravili o dodeljevanju državnih pomoči.
[bookmark: _Hlk224647626]K 9. členu
[bookmark: _Hlk224651375]Ta člen določa postopek uvrstitve končnega odjemalca električne energije na seznam upravičencev do znižanega prispevka na podlagi njegove prijave ter opredeljuje način obravnave prijave in odločanje o njej.

K 10. členu
[bookmark: _Hlk224651818]Ta člen določa izvajanje nadzora nad določbami uredbe, ki ga opravljata inšpekcija, pristojna za energetiko in Agencija za energijo.

K 11. členu
Predlagani člen določa začasno znižanje prispevka za spodbujanje energije iz obnovljivih virov za obdobje od 1. januarja 2027 do 30. aprila 2027. Ukrep je časovno omejen na obdobje kurilne sezone, ko so potrebe gospodinjstev in drugih odjemalcev po energentih za ogrevanje praviloma največje.

Znižanje prispevka se ne uporablja za vse energente, temveč zgolj za energente, ki se pretežno uporabljajo za ogrevanje oziroma pripravo toplote, in sicer za ekstra lahko kurilno olje (KOEL), kurilno olje, utekočinjeni naftni plin (UNP), daljinsko toploto in zemeljski plin. 

K 12. členu
Ta člen določa prehod na nov način ugotavljanja upravičenosti do znižanega prispevka za energetsko intenzivna podjetja, pri čemer se upravičenost ugotavlja na letni ravni.

K 13. členu
Ta člen določa prehodno obdobje glede pobiranja prispevka po obstoječem in novem sistemu. Do 31. decembra 2026 se prispevek pobira po obstoječem sistemu, po tem datumu pa v skladu z novim sistemom, določenim s to uredbo.

K 14. členu
Člen določa začetek veljavnosti in uporabe uredbe.




